કેટલીક વાર એવું બને છે કે માણસ ડગલે ને પગલે જે અડચણોનો અનુભવ કરે તેમાં પોતાના વિરોધીઓના ઇરાદાપૂર્વકનો હાથ નિહાળે છે અને તેનાથી દુઃખ અને આઘાત અનુભવે છે. વધુ સારો રસ્તો આવી મુશ્કેલીઓમાં કોઈનો હાથ નહીં આરોપવામાં અને જો કોઈનો હાથ ખરેખર હોય તો પણ તેને માત્ર નિમિત્તરૃપ ગણવાની સમજણમાં રહેલો છે. માણસ જો આ રીતે વિચારતો થાય તો તેને પોતાની આસપાસના ચહેરાઓમાં વિરોધી રેખાઓને વિરોધી ચેષ્ટાઓ શોધવાનું ઓછું મન થશે. માણસની સામે પરિચિત કે અપરિચિત ચહેરા આવે ત્યારે તેને માત્ર કાળા કાચ ગણવાને બદલે, છબી ઝાળલનારો અને પ્રતિબિંબ પાડનારો અરીસો સમજીને પોતાના ચહેરાની તંગ રેખાઓમાં કુમાશ આણવી જોઈએ.